
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1221 


19 Σεπτεμβρίου 2001 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Πολιτογράφηση Αλλογενών Αλλοδαπών. ι 

Καθορισμός αποζημίωσης του Προέδρου και των με¬ 
λών της Ομάδας Εργασίας για την τελική Νομοτε- 
χνική επεξεργασία του Σχεδίου Νόμου για την προ¬ 
στασία της Πολιτιστικής Κληρονομιάς. 2 

Συγκρότηση της Επιτροπής Μητρώου Εργοληπτικών 
Επιχειρήσεων (ΜΕΕΠ). 3 

Μεταβίβαση αρμοδιοτήτων στον Προϊστάμενο του 
Γραφείου Τουρισμού Κυκλάδων. 4 

Τροποποίηση της 31143/18.6.2001 απόφασης του Γε¬ 
νικού Γραμματέα Αθλητισμού. 5 


ΑΠΟΦΑΣΕΙ Σ 

(ΐ) 

Πολιτογράφηση Αλλογενών Αλλοδαπών. 

Ο ΥΦΥΠΟΥΡΓΟΣ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

1. Με την Φ. 40524/11056/10.8.2001 απόφαση του Υφυ¬ 
πουργού Εσωτερικών Δημόσιας Διοίκησης και Αποκέ¬ 
ντρωσης, έγινε δεκτή η από 22.7.1994 αίτηση πολιτογρά¬ 
φησης του αλλογενούς αλλοδαπού ΜΙΡΖΑΜΠΕΚΙΑΝ 
ΓΙΟΥΡΙ του ΜΠΟΓΚΝΤΑΝ, για την απόκτηση της Ελληνι¬ 
κής Ιθαγένειας. 

2. Με την Φ. 62094/20939/12.9.2001 απόφαση του Υφυ¬ 
πουργού Εσωτερικών Δημόσιας Διοίκησης και Αποκέ¬ 
ντρωσης, έγινε δεκτή η από 9.3.1998 αίτηση πολιτογρά¬ 
φησης της αλλογενούς αλλοδαπής ΒΕΛΕΝ ΟΡΠΙΛΛΑτου 
ΒΙΚΤΩΡ, για την απόκτηση της Ελληνικής Ιθαγένειας. 

Ο ΥΦΥΠΟΥΡΓΟΣ 

Κ. ΚΑΪΣΕΡΛΗΣ 


Αριθ. 2/47923/0022 (2) 

Καθορισμός αποζημίωσης του Προέδρου και των μελών 
της Ομάδας Εργασίας για τηντελική Νομοτεχνική επε¬ 
ξεργασία του Σχεδίου Νόμου για την προστασία της 
Πολιτιστικής Κληρονομιάς. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του άρθρου 19 του Ν. 2470/97 (ΦΕΚ 40/Α/21.3.97) 
«Αναμόρφωση μισθολογίου προσωπικού της Δημόσιας 
Διοίκησης και άλλες διατάξεις». 

β) Του Π.Δ.941/77 για τον Οργανισμό του Υπουργείου 
Πολιτισμού. 

2. Την αριθμ. ΥΠΠΟ/ΔΙΟΙΚ/Α3/Φ.70/4633/30.1.2001 
απόφαση με την οποία συγκροτήθηκε Ομάδα Εργασίας 
για την Νομοτεχνική επεξεργασία του Σχεδίου Νόμου για 
την προστασία της Πολιτιστικής Κληρονομιάς. 

3. Την αριθ. ΥΠΠΟ/ΔΙΟΙΚ/Α3/Φ.70/36254/11.7.01 από¬ 
φαση με την οποία τροποποιήθηκε η ανωτέρω αριθμ. 
4633/30.1.2001 απόφαση. 

4. Την αριθμ. 2/80345/0004/8.11.99 κοινή υπουργική 
απόφαση, με την οποία μεταβιβάστηκε η εξουσία υπο¬ 
γραφής κατά τις διατάξεις του άρθρου 7 παρ.1 του Ν. 
1943/91. 

5. Του άρθρου 27 του Ν. 2081/92 (ΦΕΚ 154/Α/92), με το 
οποίο προστέθηκε άρθρο 29Α στο Ν. 1558/85 (ΦΕΚ 
137/Α/85), όπως τελικά αντικαταστάθηκε με το άρθρο 1 
του Ν. 2469/97 (ΦΕΚ 38/Α/97), καθώς και το γεγονός ότι 
από τις διατάξεις της παρούσας απόφασης προκαλείται 
δαπάνη ύψους 1.950.000 δρχ. που θα καλυφθεί απότις πι¬ 
στώσεις του ΚΑΕ 0515 του Τακτικού Προϋπολογισμού 
του Υπουργείου Πολιτισμού. 

6. Του άρθρου 40 του Ν.849/78 (ΦΕΚ 232/Α/22.12.78), 
όπως συμπληρώθηκε από το άρθρο 8του Ν.2129/93 (ΦΕΚ 
57/Α/14.4.93), που αφορά στην αποζημίωση των συλλογι¬ 
κών οργάνων, αποφασίζουμε: 

Καθορίζουμε σε τριακόσιες χιλιάδες (300.000) δρχ. την 
εφάπαξ αποζημίωση του Προέδρου και των μελών της 
Ομάδας Εργασίας, που συγκροτήθηκε με την αριθμ. 

ΥΠΠΟ/ΔΙΟΙΚ/Α3/Φ.70/4633/30.1.2001 απόφαση και τρο¬ 
ποποιήθηκε με την αριθμ.36254/11.7.2001 όμοια απόφα¬ 
ση, για την Νομοτεχνική επεξεργασία του Σχεδίου Νόμου 
για την προστασία της Πολιτιστικής Κληρονομιάς και σε 
εκατόν πενήντα χιλιάδες (150.000) χιλιάδες την εφάπαξ 
αποζημίωση της Γραμματέως αυτής. 

Η απόφαση αυτή, η οποία ισχύει από 1.2.2001 ναδημο- 
σιευθεί στην Εφημερίδα της Κυβερνήσεως. 

Αθήνα, 12 Σεπτεμβρίου 2001 
Οι Γ ενικοί Γ ραμματείς 

Δημοσιονομικής Πολιτικής Υπουργείου 

Υπουργείου Οικονομικών Πολιτισμού 

ΙΩΑΝΝΗΣ ΚΟΥΣΟΥΛΑΚΟΣ ΛΙΝΑ ΜΕΝΔΩΝΗ 

-♦- 

Αριθ. Δ17α/04/47/Φ.2.5 (3) 

Συγκρότηση της Επιτροπής Μητρώου Εργοληπτικών 
Επιχειρήσεων (ΜΕΕΠ). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1) Τις διατάξεις της παρ. 14του άρθρου 16του Ν. 1418/ 
1984 «Δημόσια Έργα και ρυθμίσεις συναφών θεμάτων» 
(ΦΕΚ Α' 23), όπως αυτό αντικαταστάθηκε με το άρθρο 4 
του Ν. 2940/2001 «Αναπτυξιακά, φορολογικά και θεσμικά 
κίνητρα για τις επιχειρήσεις του κατασκευαστικού τομέα 
και άλλες διατάξεις» (ΦΕΚ Α' 180). 

2) Τις διατάξεις του άρθρου 29Ατου Ν. 1558/1985 (Α' 
137) όπως αυτό προσετέθη με το άρθρο 27 του Ν. 2081/ 
1992 (Α' 154) και τροποποιήθηκε με την παρ. 2α του άρ¬ 
θρου 1 του Ν. 2469/1997 (Α' 38). 

3) Τις διατάξεις της απόφασης αριθ. Δ17α/03/44/ΦΝ 
312/ 20.8.2001 «Επιτροπή Μητρώου Εργοληπτικών Επι¬ 
χειρήσεων (ΜΕΕΠ)» (Β' 1114/ 23.8.01). 

4) Το γεγονός ότι από τις διατάξεις της απόφασης αυ¬ 
τής προκαλείται ετήσια δαπάνη ύψους περίπου 45 εκατ. 
δραχμών για αμοιβές των μελών της επιτροπής, η οποία 
θα καλυφθεί από τον ειδικό λογαριασμό με αριθμό 
0170300228373, ο οποίος τηρείται στην Αγροτική Τράπε¬ 
ζα από τη Διεύθυνση Μητρώων και Τεχνικών Επαγγελμά¬ 
των (Δ15) της ΓΓΔΕ του Υ.ΠΕ.ΧΩ.Δ.Ε., σύμφωνα με τις 
διατάξεις της παραγρ. 14 του άρθρου 17 του Ν. 1418/84 
(Α' 23), που προστέθηκε με την παράγραφο 15 του άρ¬ 
θρου 4 του Ν. 2229/94 (Α' 138) και συμπληρώθηκε με την 
παράγραφο 4 του άρθρου δωδέκατου του Ν. 2338/95 (Α' 
202). Ο ακριβής καθορισμός της αμοιβής των μελών θα γί¬ 
νει με άλλη απόφαση, σύμφωνα με τις σχετικές διατάξεις. 

5) Τα έγγραφα αριθμ. 1080860/10.8/Α0006/29.8.01 του 
Υπουργείου Οικονομικών, αριθμ. 30856/11.9.01 του 
Υπουργείου Εσωτερικών, Δημόσιας Διοίκησης και Αποκέ¬ 
ντρωσης, αριθμ. 2742 Γ/ 22.8.01 του ΣΤΕΗΤ, αριθμ. 
2204/4.9.01 της ΠΕΔΜΕΔΕ, αριθμ. 3023/3.9.01 της ΠΕΣΕ- 
ΔΕ, αριθμ. 11646/30.8.01 του ΣΑΤΕ, αριθμ. 783/7.9.01 της 
ΠΕΔΜΗΕΔΕ, αριθμ.1562/27.8.Οίτης Ε.Ε.ΤΕ.Μ. και αριθμ. 
407/23.8.Οίτου ΤΕΕ, αποφασίζουμε: 

1. Συγκροτούμε την Επιτροπή Μητρώου Εργοληπτικών 
Επιχειρήσεων (ΜΕΕΠ) και ορίζουμε μέλη αυτής τους κα¬ 
τωτέρω: 


α) Τον Στεργίου Στέργιο, υπάλληλο του κλάδου ΠΕ Πο¬ 
λιτικών - Μηχανικών, με βαθμό Α' της Γ ενικής Γ ραμματεί- 
ας Δημοσίων Έργων του ΥΠΕΧΩΔΕ, με αναπληρωτή του 
τονΤσαβδάρη Εμμανουήλ, υπάλληλο του κλάδου ΠΕ Πο¬ 
λιτικών Μηχανικών, με βαθμό Α' της ίδιας Γενικής Γραμ- 
ματείας. 

β) Τον Παυλίδη Κων/νο, υπάλληλο του κλάδου ΠΕ Πολι¬ 
τικών - Μηχανικών, με βαθμό Α' της Γ ενικής Γ ραμματείας 
Δημοσίων Έργων του ΥΠΕΧΩΔΕ, με αναπληρωτή του τον 
Αγγέλη Επαμεινώνδα, υπάλληλο του κλάδου ΠΕ Πολιτι¬ 
κών - Μηχανικών, με βαθμό Α' της ίδιας Γ ενικής Γ ραμμα¬ 
τείας. 

γ) Τον Μπούμη Αθανάσιο, υπάλληλο του κλάδου ΠΕ Αρ¬ 
χιτεκτόνων - Μηχανικών, με βαθμό Α' της Γ ενικής Γ ραμ¬ 
ματείας Δημοσίων Έργων του ΥΠΕΧΩΔΕ, με αναπληρώ- 
τριά του την Γεωργιάδου Μαρία, υπάλληλο του κλάδου 
ΠΕ Πολιτικών - Μηχανικών, με βαθμό Α' της ίδιας Γ ενικής 
Γ ραμματείας. 

δ) ΤηνΠαπαγιάννη Ελένη, υπάλληλο του κλάδου ΠΕΤο- 
πογράφων - Μηχανικών, με βαθμό Α' της Γ ενικής Γ ραμ¬ 
ματείας Δημοσίων Έργων του ΥΠΕΧΩΔΕ, με αναπληρώ- 
τριάτης την Αάσκαρη Γεωργία, υπάλληλοτου κλάδου ΠΕ 
Τοπογράφων - Μηχανικών, με βαθμό Α'της ίδιας Γενικής 
Γ ραμματείας. 

ε) Την Τσίρου Γεωργία, υπάλληλο του κλάδου ΠΕ Διοι¬ 
κητικού - Οικονομικού, με βαθμό Α' της Γ ενικής Γ ραμμα¬ 
τείας ΔημοσίωνΈργωντου ΥΠΕΧΩΔΕ, με αναπληρώτριά 
της την Ξηρομερίτου Θάλεια, υπάλληλο του κλάδου ΠΕ 
Διοικητικού - Οικονομικού, με βαθμό Α'της ίδιας Γενικής 
Γ ραμματείας. 

στ) Την Καπετανάκη Κωνσταντίνα, υπάλληλο του κλά¬ 
δου ΠΕ Διοικητικού - Οικονομικού, με βαθμό Α'της Γενι¬ 
κής Γραμματείας Δημοσίων Έργων του ΥΠΕΧΩΔΕ, με 
αναπληρωτή της τον Γιαννακούρη Κωνσταντίνο, υπάλλη¬ 
λοτου κλάδου ΠΕ Διοικητικού - Οικονομικού, με βαθμό Β' 
της ίδιας Γενικής Γ ραμματείας. 

ζ) Τον Παναγιώτου Ιωάννη, υπάλληλο του κλάδου ΠΕ 
Πολιτικών Μηχανικών, με βαθμό Α' του Υπουργείου 
ΕΣ.Δ.Δ.Α, με αναπληρωτή του την Αβραμίδου Σοφία, 
υπάλληλο του κλάδου ΠΕ Μηχ/γων. - Ηλ/γων με βαθμό Α' 
του ιδίου Υπουργείου. 

η) Τον Νούσιο Νικόλαο, υπάλληλο του κλάδου ΠΕ 
Αγρονόμων - Τοπογράφων Μηχανικών, με βαθμό Α' του 
Υπουργείου Οικονομικών, με αναπληρωτή του τον Κανα- 
τούλα Παναγιώτη, υπάλληλο του κλάδου ΠΕ Αγρονόμων 
- Τοπογράφων Μηχανικών με βαθμό Α' του ιδίου Υπουρ¬ 
γείου. 

θ) ΤονΣαββίδη Κων/νο, Πολιτικό Μηχανικό, εκπρόσωπο 
του ΤΕΕ, με αναπληρωτή του τον Θεοδωρίδη Γιάννη, Πο¬ 
λιτικό Μηχανικό επίσης. 

ι) Τον Λουκά Λουκά, Μηχανολόγο - Μηχανικό, εκπρό¬ 
σωπο του ΤΕΕ, με αναπληρωτή του τον Παλαβιτσίνη Σπύ- 
ρο, Πολιτικό Μηχανικό επίσης. 

ια) Τον Παπαμανώλη Θεοχάρη, εκπρόσωπο των πανελ¬ 
ληνίων επαγγελματικών εργοληπτικών ενώσεων, με ανα¬ 
πληρωτή του τον Μαυροσκότη Γεώργιο. 

ιβ) Τον Ρίζο Θωμά, εκπρόσωπο των πανελληνίων επαγ¬ 
γελματικών εργοληπτικών ενώσεων, με αναπληρωτή του 
τον Ξενάκη Αλέξανδρο. 

ιγ) Τον ΜπουζιάκαΔημήτριο, εκπρόσωπο των πανελλη¬ 
νίων επαγγελματικών εργοληπτικών ενώσεων, με ανα¬ 
πληρωτή του τον Κόρακα Νικόλαο. 

ιδ) Τον Ρωμοσιό Γεώργιο, εκπρόσωπο των πανελληνίων 
επαγγελματικών εργοληπτικών ενώσεων, με αναπληρω¬ 
τή του τον Δημάκη Φίλιππο. 

ιε) ΤονΑγγελίδη Κώστα, Πτυχ/χο Πολ. Μηχανικό Τ.Ε, εκ¬ 
πρόσωπο της Ε.Ε.ΤΕ.Μ, με αναπληρωτή του τον Τρίγκα 
Αθανάσιο, Πτυχ/χο Ηλεκτ/γο Μηχανικό Τ.Ε. 

2. Ορίζουμε Πρόεδρο της Επιτροπής τον Στεργίου 
Στέργιο, με αναπληρωτή του τον Παυλίδη Κων/νο και 
Γραμματέα της Επιτροπής την Κορκολή Αναστασία, 
υπάλληλο του κλάδου ΠΕ Διοικητικού - Οικονομικού με 
βαθμό Β' στη Δ/νση Δ15 της ΓΓΔΕ, με αναπληρώτριά της 
την Τσακαλοφά Γεωργία, υπάλληλο του κλάδου ΔΕ Διοι¬ 
κητικού - Οικονομικού με βαθμό Β' στην ίδια Διεύθυνση. 

3. Η θητεία των μελών της Επιτροπής λήγει την 31 Δε¬ 
κεμβρίου 2003. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Σεπτεμβρίου 2001 

Ο ΥΠΟΥΡΓΟΣ 

ΚΩΝ. ΛΑΛΙΩΤΗΣ 
-♦- 

Αριθ. 524714 (4) 

Μεταβίβαση αρμοδιοτήτων στον Προϊστάμενο 
του Γ ραφείου Τουρισμού Κυκλάδων. 

Ο ΠΡΟΕΔΡΟΣ ΤΟΥΕΟΤ 

Έχοντας υπόψη: 

1. Τις διατάξεις του άρθρου 1, παρ. 6, περίπτ. θ ως και 
τις λοιπές διατάξεις του Ν. 2160/93 (ΦΕΚ 118/Α) και του 
άρθρου 21 παρ. 4του Ν. 2741/1999. 

2. Το Π.Δ. 884/76 «περί Κανονισμού Διαρθρώσεως των 
Υπηρεσιών και Καταστάσεωςτου Προσωπικούτου ΕΟΤ», 
όπως ισχύει σήμερα. 

3. Τις διατάξεις του άρθρου 29 Ατού Ν. 1558/85 (ΦΕΚ 
137/Α/1985) «Κυβέρνηση και Κυβερνητικά όργανα», όπως 
προστέθηκε με το άρθρο 27 του Ν. 2081/1992 (ΦΕΚ 154/ 
Α/1992). 

4. Τις διατάξεις του άρθρου 81 του Ν. 1982/90 «για τον 
εκσυγχρονισμό και την ανάπτυξη και άλλες διατάξεις». 

5. Το ΠΔ 193/91 «περί τροποποίησης του Προεδρικού 
Διατάγματος 475/90». 

6. Το Ν. 2919/2001 με την οποία συστήνεται θέση Προ¬ 
έδρου στον ΕΟΤ. 

7. ΤηνΤ 4076/4.7.01 (ΦΕΚ 148/ΝΠΔΔ/6.7.01) απόφαση 
Υπουργού Ανάπτυξης με την οποία διορίστηκε ο Ευγένιος 
Γιαννακόπουλος στη θέση του Προέδρου του ΕΟΤ. 

8. Το γεγονός ότι από την παρούσα απόφαση δεν προ- 
καλείται δημόσια δαπάνη, αποφασίζουμε: 

1. Μεταβιβάζουμε στον Προϊστάμενο του Γραφείου 
Τουρισμού Κυκλάδων τις κατωτέρω αρμοδιότητες: 

1. Αρμοδιότητες που αφορούν τα τουριστικά καταλύ¬ 
ματα 

α. Η εποπτεία των ξενώνων νεότητας (άρθρο 2 παρ. 2 
του Ν. 2160/1993, ΦΕΚ 118 Α'). 

β. Η έγκριση της αρχιτεκτονικής μελέτης του κτιρίου 
της τουριστικής εγκατάστασης μόνο ως προς τον σύμ¬ 
φωνον αυτής με τις εκάστοτε ισχύουσες προδιαγραφές 
(άρθρο 3 παρ. 1 εδ. πρώτο του Ν. 2160/1993). 


γ. Η παραλαβή της προβλεπόμενης στην παρ. 2 του άρ¬ 
θρου 3 του Ν. 2160/93 δήλωσης που αφορά ιδίως την τή¬ 
ρηση των τεχνικών προδιαγραφών για τουρστικές επιχει¬ 
ρήσεις. 

δ. Η έγκριση του ειδικού σήματος λειτουργίας των του¬ 
ριστικών επιχειρήσεων (τουριστικών καταλυμάτων), πλην 
των εγκαταστάσεων ειδικής τουριστικής υποδομής, το 
οποίο αντικαθιστά την προβλεπόμενη από τις σχετικές 
διατάξεις άδεια λειτουργίας για το κτίριο και την επιχεί¬ 
ρηση (άρθρο 3 παρ. 3 Ν. 2160/93, σε συνδ. με άρθρο 3 
παρ.5 ιδίου Νόμου και άρθρα 11 παρ. 2 Α.Ν. 431/1937 και 
2 Β.Δ. της 27 Απρ./14 Μάίου 1937). 

ε. Η τήρηση μητρώου των τουριστικών επιχειρήσεων, 
στις οποίες χορηγείταιτο ειδικό σήμα λειτουργίας από τις 
παραπάνω Περιφερειακές Υπηρεσίες (άρθρο 3 παρ. 3 Ν. 
2160/93). 

στ. Η παραλαβή και ο έλεγχος των τιμολογίων των του¬ 
ριστικών επιχειρήσεων (άρθρο 4παρ. 7 Ν. 2160/93). 

ζ. Η μέριμνα για την εκτύπωση, συμπλήρωση και απο¬ 
στολή των καταλόγων των τιμών των ξενοδοχείων, οικο¬ 
τροφείων και των για διάστημα μέχρι ενενήντα (90) ημε¬ 
ρών ενοικιαζομένων επιπλωμένων δωματίων (άρθρο 5 
παρ. 9 Α.Ν. 431/1937, σε συνδυασμό με άρθρο 1 παρ. 1 
Α.Ν. 1108/1938 και άρθρο 2 παρ. 7 εδαφ. πρώτο Ν. 
2160/93). 

η. Η έκδοση βεβαίωσης κατά τα οριζόμενα στο άρθρο 8 
παρ. 3 Α.Ν. 431/37. 

θ. Ο χαρακτηρισμός και η κατάταξη στις οικείες κατη¬ 
γορίες των ξενοδοχείων και ενοικιαζομένων δωματίων κα¬ 
θώς και ο υποβιβασμός αυτών, (άρθρο 11 παρ.1 Α.Ν. 
431/1937, σε συνδυασμό με άρθρα 8 και 10 Β.Δ. της 27 
Απρ./17 Μάίου 1937). 

ι. Ο καθορισμός ως υποχρεωτικής της λήψης πρωινού 
και του ενός τουλάχιστον από το δύο φαγητά (άρθρο 23 
Ν.Δ. 3430/1955, όπως αντικαταστάθηκε με το άρθρο 1 Ν. 
642/1977). 

ια. Η έκδοση και ανανέωση των πόσης φύσεως ατομι¬ 
κών διοικητικών πράξεων, ο έλεγχος των σχετικών όρων 
και κάθε άλλη σχετική διοικητική ενέργεια που προβλέπε- 
ται από την απόφαση 530992/1987 (ΦΕΚ 557 Β') του Γ ενι¬ 
κού Γραμματέα του ΕΟΤ, αναφορικά με τις τεχνικές προ¬ 
διαγραφές των τουριστικών εγκαταστάσεων, πλην των 
ξενοδοχείων δυναμικότητας άνω των 500 κλινών και των 
εγκαταστάσεων ειδικής τουριστικής υποδομής. 

ιβ. Η έγκριση τωντίτλωντων ξενοδοχείων, η έγκριση με¬ 
ταβίβασης των τίτλων αυτών, η απόφαση για τον έχοντα 
επικρατέστερα δικαιώματα επί του τίτλου και η έγκριση 
της μετάφρασης του τίτλου (άρθρα 1,2, 3 και 4 Β.Δ. της 
25 Νοεμ./7 Δεκ. 1937). 

ιγ. Η χορήγηση ειδικού σήματος λειτουργίας (άδειας 
λειτουργίας) τουριστικού καταλύματος εντός παραδο¬ 
σιακών κτισμάτων (άρθρο 1 παρ. 1 Π.Δ. 33/1979, ΦΕΚ 10 
Α'). 

ιδ. Η απαιτούμενη για τη χορήγηση άδειας λειτουργίας 
τουριστικών καταλυμάτων εντός παραδοσιακών κτισμά- 
των έγκριση της επιπλώσεως και του λοιπού κινητού εξο¬ 
πλισμού των καταλυμάτων αυτών και της καταλληλότη¬ 
τας του κτιρίου και της αρχιτεκτονικής μελέτης αυτού κα¬ 
θώς και των προμελετών για τη στατική στερέωση και τις 
ηλεκτρομηχανολογικές και υδραυλικές εγκαταστάσεις 
του (άρθρα 2 και 5 Π.Δ. 33/79). 

ιε. Η έγκριση των δηλουμένων τιμών κατόχων ειδικού 
σήματος λειτουργίας τουριστικού καταλύματος εντός 
παραδοσιακών χτισμάτων (άρθρο 8 Π.Δ. 33/79). 

ιστ. Η προβλεπόμενη απότηνπαρ. 14, III β) του άρθρου 
μόνου της απόφασης 530269/1994 (ΦΕΚ 268 Β') του Γενι¬ 
κού Γραμματέα του ΕΟΤ εξαίρεση από την οικονομική 
επιβάρυνση μέρους των δωματίων επιχειρήσεων ενοικια- 
ζομένων δωματίων σε κορεσμένες περιοχές. 

ιζ. Η έγκριση και ο καθορισμός των όρων μεταφοράς ξε¬ 
νοδοχειακών επιχειρήσεων (άρθρο 2 Β.Δ. της 31 Ιαν./11 
Φεβρ. 1955). 

ιη. Ο έλεγχος της καταλληλότητας των χώρων οργανω¬ 
μένης κατασκήνωσης (κάμπινγκ) και η χορήγηση της σχε¬ 
τικής άδειας-ειδικού σήματος λειτουργίας (άρθρο 1 παρ. 

1 και 2 Ν. 392/1976, ΦΕΚ 199 Α). 

ιθ. Η έγκριση των διακριτικών τίτλων των επιχειρήσεων 
εκμεταλλεύσεως χώρων οργανωμένης κατασκήνωσης 
και η τήρηση μητρώου για τις χορηγούμενες άδειες και 
τους εγκρινόμενους διακριτικούς τίτλους των επιχειρή¬ 
σεων αυτών (άρθρο 6 παρ. 1 και 2 Ν. 392/76, σε συνδυα¬ 
σμό με άρθρο 3 παρ. 3 Ν. 2160/93). 

κ. Η έκδοση άδειας λειτουργίας (ειδικό σήμα λειτουρ¬ 
γίας) ξενοδοχείωντύπου ΜΟΤΕΛ, ξενώνων, επιπλωμένων 
τουριστικών διαμερισμάτων και επαύλεων, η έγκριση του 
τοπογραφικού διαγράμματος και των σχεδιαγραμμάτων 
αυτών και η κατάταξή τους στις οικείες κατηγορίες (άρ¬ 
θρα 1,5,6 και 12 του Β.Δ. της 30-31/22.4.1959, ΦΕΚ71 Α', 
όπως τροποποιήθηκε με το Π.Δ. 768/1981, ΦΕΚ 200 Α'). 

κα. Ο χαρακτηρισμός των κτιρίων ως παραδοσιακών για 
την εφαρμογή της παρ. 19 του άρθρου 6 του Ν. 
2601/1988, ΦΕΚ81 Α'). 

κβ. Η χορήγηση της άδειας ασκήσεως του επαγγέλμα¬ 
τος του υπεύθυνου διευθυντή ξενοδοχειακής επιχείρη¬ 
σης (άρθρο 7 Ν.Δ. 3594/1956, ΦΕΚ238 Α'). 

κγ. Η έγκριση των μετατροπών των υπαγόμενων σε κα¬ 
θεστώς χρονομεριστικής μίσθωσης μονάδων (άρθρο 8 
απόφασης 9953/ΔΙΟΝΟΣΕ/1789/1987, ΦΕΚ 719 Β', 
Υπουργού Εθνικής Οικονομίας). 

κδ. Η χορήγηση ειδικής άδειας για τη λειτουργία κέ¬ 
ντρων παραθερισμού γυμνιστών, μετά από σύμφωνη 
γνώμη των κατά τόπο αρμοδίων Νομαρχιακού Συμβουλί¬ 
ου και δημοτικού ή κοινοτικού συμβουλίου και έγκριση 
του Υπουργού Ανάπτυξης, η εποπτεία, ο έλεγχος και η 
επιβολή των διοικητικών κυρώσεων στα ως άνω κέντρα 
και η ανάκληση της αδείας τους (άρθρα 1 παρ. 2,2παρ. 1 
και 3 Ν. 1399/1983, ΦΕΚ 145 Α). 

2. Αρμοδιότητες που αφορούν τουριστικά γραφεία και 
συναφείς τουριστικές επιχειρήσεις. 

α. Οι αρμοδιότητες του Γενικού Γραμματέα του ΕΟΤ, 
σχετικά με τα ειδικά τουριστικά λεωφορεία δημόσιας 
χρήσης, που προβλέπονται στα άρθρα 4, 5, 6, 7, 8, 9, 13 
και 15 του Ν. 711/1977/ΦΕΚ284Α, όπως τροποποιήθηκε 
με το Ν. 2446/1996 (ΦΕΚ 276 Α'), με εξαίρεση τις αρμο¬ 
διότητες της παρ. 1, άρθρο 4, Ν. 711/77, (άρθρο 4, παρ. 
2δ και παρ. 3, Ν. 711/11 όπως τροποποιήθηκε μετηνπαρ. 

2 άρθρο 4 Ν. 2446/96). 

β. Η θεώρηση και ο έλεγχος που προβλέπονται στο άρ¬ 
θρο 3 παρ. 2 και 3 του Ν. 2446/96. 

γ. Η έγκριση του διακριτικού τίτλου των τουριστικών 
γραφείων που έχουν την έδρα τους στην Περιφέρεια, η 


καταχώρηση των συμφωνιών για τη μεταβίβαση των τίτ¬ 
λων και η τήρηση του μητρώου των τίτλων (άρθρο 2 Ν. 
393/1976, ΦΕΚ 199 Α'). 

δ. Η χορήγηση του ειδικού σήματος λειτουργίας (άδει¬ 
ας λειτουργίας) τουριστικών γραφείων (άρθρο 3 Ν. 
393/76, όπως αντικαταστάθηκε με το άρθρο 2 του Π.Δ. 
288/1991, ΦΕΚ 102 Α'). 

ε. Η εξέταση της γνώσης της Ελληνικής ή άλλης Κοινο¬ 
τικής γλώσσας (άρθρο 4 παρ. 1 Ν. 393/76, όπως αντικα- 
ταστάθηκε με το άρθρο 3του Π.Δ. 288/91). 

στ. Οι αρμοδιότητες που προβλέπονται στο άρθρο 5 
του Ν. 393/76, σχετικά με την ανάκληση, κατάπτωση κλπ 
της εγγυήσεως της παρ. 1 του ιδίου άρθρου. 

ζ. Η χορήγηση ειδικού σήματος λειτουργίας (άδεια λει¬ 
τουργίας) υποκαταστήματος τουριστικού γραφείου γενι¬ 
κού τουρισμού (άρθρο 6παρ. 1 Ν. 393/76). 

η. Η προαγωγή αδείας γραφείου εσωτερικού τουρι¬ 
σμού, ο υποβιβασμός αδείας γραφείου γενικού τουρι¬ 
σμού και οι λοιπές αρμοδιότητες που προβλέπονται στο 
άρθρο 8του Ν. 393/76. 

θ. Η έγκριση εκδρομών στην αλλοδαπή και η επιβολή 
των διοικητικών κυρώσεων που προβλέπονται στην παρ. 
2 α του άρθρου 9 του Ν. 393/76. 

ι. Η έκδοση αδείας χαρακτηρισμού των επιχειρήσεων 
και των καταστημάτων του άρθρου 1 του Β.Δ. 436/1961 
(ΦΕΚ 111 Α') ως «τουριστικών» και χρησιμοποίησης του 
όρου «τουριστικού» (άρθρο 2 παρ. 1 και 2 Β.Δ. 436/61). 

ια. Η εξέταση της γνώσης ξένης γλώσσας, προκειμένου 
να χορηγηθεί το ειδικό σήμα λειτουργίας της οικείας επι¬ 
χείρησης (άρθρο μόνο αποφάσεων Γ ενικού Γ ραμματέα 
ΕΟΤ 537/94 ΦΕΚ 839 β', 514701/94 ΦΕΚ 704 Β' και 
514703/94 ΦΕΚ 704 Β' και άρθρο 1 παρ. 3 ε της κοινής 
απόφασης 514170/64/1999, ΦΕΚ 386 Β', των Υπουργών 
Τουρισμού και Μεταφορών). 

ιβ. Η έγκριση μείωσης του ελάχιστου αριθμού αυτοκι¬ 
νήτων για άγονες νησιωτικές περιοχές (παρ. 1δ της κοι¬ 
νής απόφασης Υπουργών Τουρισμού και Μεταφορών 
514170/64/1995, ΦΕΚ386 Β'). 

ιγ. Η χορήγηση και αφαίρεση του ειδικού σήματος λει¬ 
τουργίας, η έγκριση ιδρύσεως υποκαταστήματος και η 
χορήγηση και αφαίρεση του ειδικού σήματος, η παρακο¬ 
λούθηση και ο έλεγχος των μεταβολώντων επιχειρήσεων 
εκμισθώσεως επιβατηγών αυτοκινήτων ιδιωτικής χρήσε- 
ως άνευ οδηγού, η θεώρηση και η έγκριση αναθεώρησης 
των τιμολογίων των επιχειρήσεων αυτών, η κατάπτωση 
της προβλεπόμενης για τη χορήγηση του ειδικού σήμα¬ 
τος εγγυήσεως και η επιβολή των προβλεπόμενων διοι¬ 
κητικών κυρώσεων (άρθρα 1,2, 3, 8, 11 και 13 της κοινής 
απόφασης 514170/95, ΦΕΚ 386 Β'των Υπουργών Τουρι¬ 
σμού και Μεταφορών). 

ιδ. Η παραλαβή των υποβαλλομένων τιμολογίων κατ' 
άρθρο 4 παρ. 1 Ν. 392/1976 (ΦΕΚ 199 Α'). 

3. Αρμοδιότητες που αφορούν την επιθεώρηση και τον 
έλεγχο. 

α. Η διενέργεια ελέγχων στις τουριστικές επιχειρήσεις 
και σε επιχειρήσεις που εξυπηρετούν με οποιονδήποτε 
τρόποτουρίστες εντός της περιοχής αρμοδιότητάςτους, 
σύμφωνα με τα οριζόμενα στην παρ. 1 του άρθρου 4 του 
Ν. 2160/93. 

β. Ο έλεγχος της λειτουργίας των τουριστικών λιμένων 
και η άμεση σχετική ενημέρωση της αρμόδιας Υπηρεσίας 
του Υπουργείου Ανάπτυξης, οι αρμοδιότητες που έχουν 
καθοριστεί με την απόφαση Τ/3846/1997 (ΦΕΚ966 Β')του 
Υπουργού Ανάπτυξης, κατ'εξουσιοδότηση της παρ. 5του 
άρθρου 37 του Ν. 2160/93, καθώς και οι αρμοδιότητες 
που καθορίζονται εκάστοτε με όμοια απόφαση (παρ. 9 
εδαφ. τελευταίο άρθρου 31 και παρ. 5 άρθρου 37 Ν. 
2160/93). 

γ. Ο έλεγχος των σχεδίων του τουριστικού λιμένα και 
των εγκαταστάσεων αυτού και η αποστολή στην αρμόδια 
Υπηρεσία του Υπουργείου Ανάπτυξης (Διεύθυνση Τουρι¬ 
στικών Λιμένων) της σχετικής έκθεσης, προκειμένου να 
εκδοθεί η άδεια λειτουργίας του τουριστικού λιμένα (άρ¬ 
θρο 31 παρ. 8 Ν. 2160/93). 

δ. Ο έλεγχος της τήρησης των διατάξεων της τουριστι¬ 
κής νομοθεσίας κατά τα οριζόμενα στο άρθρο 13του Α.Ν. 
431/37. 

ε. Οι προβλεπόμενες από τις διατάξεις του άρθρου 2 
του ν. 5394/1932 «Περί τροποποιήσεως και συμπληρώ- 
σεως διατάξεων του Ν. 4377 περί Ελληνικού Οργανι¬ 
σμού Τουρισμού» αρμοδιότητες, σχετικά με τις επιθεω¬ 
ρήσεις και τους ελέγχους τήρησης των όρων υγιεινής, 
οικοτροφείων, εστιατορίων και κάθε μέσου που εξυπη¬ 
ρετεί την εσωτερική και εξωτερική τουριστική κίνηση 
της Χώρας. 

στ. Ο καθορισμός του ποσού της αποζημιώσεως που 
προβλέπεται στο άρθρο 21 της απόφασης 503007/1976 
του Γ ενικού Γ ραμματέατου ΕΟΤ, η οποία κυρώθηκε με το 
άρθρο 8τουΝ. 1652/1986 (ΦΕΚ 167 Α'). 

4. Αρμοδιότητες που αφορούν τις ιαματικές πηγές. 

α. Η διοίκηση, διαχείριση και εν γένει εκμετάλλευση των 
ιαματικών πηγών, οι οποίες δεν έχουν περιέλθει στην εται¬ 
ρία «Ελληνικά Τουριστικά Ακίνητα ΑΕ» με βάση το Ν. 
2636/1998 (ΦΕΚ 198 Α'), όπως ισχύει (άρθρο 4 Ν. 
2188/1920). 

β. Η χορήγηση άδειας λειτουργίας στους εκμεταλλευό¬ 
μενους ιαματικές πηγές τουριστικής σημασίας (άρθρο 7 
Ν. 2188/20, όπως συμπληρώθηκε με το άρθρο 5 Ν. 
4086/1960, ΦΕΚ 112 Α', άρθρο 4 Β.Δ. της 23 Απρ./3 Μάίου 
1923, άρθρο 23 Α.Ν. 1169/1938, σε συνδυασμό με άρθρο 
2 παρ. 3 Ν. 1624/1954). 

γ. Η άσκηση εποπτείας και ελέγχου στις εκμεταλλεύ¬ 
σεις ιαματικών πηγών τουριστικής σημασίας (άρθρο 9 Ν. 
2188/1920, άρθρα 7 και 8 Β.Δ. της 23 Απρ./3 Μάίου 1923, 
άρθρο 8 Α.Ν. 828/1948). 

δ. Η κήρυξη εκπτώτου του ενοικιαστή εκμεταλλεύσεως 
ιαματικής πηγής. 

ε. Η αναστολή ή η ανάκληση της αδείας λειτουργίας 
(άρθρα 9 και 12 Β.Δ. της 23 Απρ./3 Μάίου 1923). 

στ. Ο έλεγχος των μεταβολών του προσώπου του εκδο- 
χέατης επιχείρησης και του τεχνικού διευθυντή ιαματικής 
πηγής (άρθρο 15 Β.Δ. της 23 Απρ./ 3 Μάίου 1923). 

ζ. Ο καθορισμός της αρμόδιας αρχής για την άσκηση 
των προβλεπόμενων στην παρ. 3 του άρθρου 1 του Ν. 
4844/1930 αρμοδιοτήτων σχετικά με τον τρόπο εκμετάλ¬ 
λευσης εδάφους εντός προστατευτικής περιοχής ιαματι¬ 
κής πηγής και η χορήγηση άδειας εκτελέσεως έργων (άρ¬ 
θρο 2 Ν. 4844/30). 


η. Η αναστολή εκτελέσεως έργων που μπορούν να πα¬ 
ραβλάψουν ιαματική πηγή (άρθρο 3 Ν. 4844/1930) και η 
απαγόρευση ή η διακοπή έργων (άρθρο 6 Ν. 4844/1930). 

θ. Η άδεια αναμίξεως ιαματικού ύδατος με κοινό ή θα¬ 
λάσσιο ή άλλες ουσίες (άρθρο 24 Α.Ν. 1169/1938). 

ι. Οι αρμοδιότητες του Γ ενικού Γ ραμματέα ΕΟΤ ως αρ¬ 
μόδιας αρχής για τις ιαματικές χρήσεις και τις χρήσεις 
αναψυχήςτων υδατικών πόρων (άρθρο 1 παρ. 7 περ. ζ. Ν. 
1739/1987, ΦΕΚ 201 Α') και ειδικότερα η χορήγηση άδει¬ 
ας εκτέλεσης έργων αξιοποίησης υδατικών πόρων για τις 
παραπάνω χρήσεις (άρθρο 8 παρ. 2 Ν. 1739/87), η χορή¬ 
γηση άδειας χρήσης νερού και η ανάκληση αυτής (άρθρο 
9 παρ. 1 και 6 Ν. 1739/87), η τήρηση αρχείου αδειών και η 
ενημέρωση της οικείας περιφερειακής υπηρεσίας (άρ¬ 
θρο 3τηςΚΥΑΦ. 16/5813/1989, ΦΕΚ383 Β'). 

5. Αρμοδιότητες που αφορούν την επιβολή διοικητικών 
κυρώσεων. 

α. Η σφράγιση των τουριστικών επιχειρήσεων (άρθρο 4 
παρ. 4 περίπτ. β. Ν. 2160/93 και άρθρο 27 παρ. 3 Ν. 
2636/1998, ΦΕΚ 198 Α'). 

β. Η επιβολή των προβλεπόμενων από τις κείμενες δια¬ 
τάξεις προστίμων και λοιπών διοικητικών κυρώσεων από 
το Γενικό Γραμματέα ΕΟΤ στις τουριστικές επιχειρήσεις 
οποιοσδήποτε μορφής και κατηγορίας και στους ασκού- 
ντες τουριστικά επαγγέλματα (ιδίως άρθρο 4 Ν. 2160/93, 
όπως συμπληρώθηκε με άρθρο 27 Ν. 2636/98, παρ. 21, 
22, 23, 24 και 25 απόφασης 530269/1994 Γενικού Γραμ¬ 
ματέα ΕΟΤ, άρθρο 11 Ν. 393/1976, άρθρα 8 και 9 παρ. 2 
και 3 Ν. 392/1976, άρθρο 2 Ν. 642/1977, άρθρο 15 Ν. 
711/1977, όπως αντικαταστάθηκε με το άρθρο 13 Ν. 
2446/1996, Α.Ν. 431/1937, Α.Ν. 1108/1938, άρθρο 2 παρ. 
8, άρθρο 4 παρ. 4 και άρθρο 6 παρ. 2 και 3 Ν. 3185/1955, 
άρθρο 4 παρ. 2 και 3 της απόφασης Α 9953/ΔΙΟ- 
ΝΟΣΕ/1789/1987του Υπουργού Εθνικής Οικονομίας), με 
εξαίρεση τις προβλεπόμενες από το άρθρο 12 του Ν. 
710/1977 (ΦΕΚ 283 Α') διοικητικές κυρώσεις. 

γ. Η εποπτεία, ο έλεγχος και η επιβολή των διοικητικών 
κυρώσεων στα τουριστικά γραφεία (άρθρα 10 και 11 Ν. 
393/76 και άρθρα 6 και 8 Π.Δ. 339/1996, ΦΕΚ 225 Α'). 

δ. Η δημοσίευση των επιβαλλόμενων ποινών σε ξενοδο¬ 
χεία και λοιπά τουριστικά επαγγέλματα κατά τα οριζόμε¬ 
να στο άρθρο 2 παρ. 9 του Α.Ν. 1108/1938. 

ε. Η κατάπτωση της εγγυητικής επιστολής των Τουρι¬ 
στικών Γ ραφείων για παραβάσεις της παρ. 5 του άρθρου 
6του Ν.710/77. 

6. Λοιπές αρμοδιότητες 

α. Ο καθορισμός της αφετηρίας, της διαδρομής καιτων 
στάσεων και η έγκριση της θέσης σε κυκλοφορία τουρι¬ 
στικών τραίνων (άρθρο 30 παρ. 2 και3 Ν. 2636/98) ως και 
η ανακοίνωση του διαμορφούμενου κάθε φορά κομί¬ 
στρου των τουριστικών τραίνων (άρθρο 30 παρ. 4 Ν. 
2636/98). 

β. Η παροχή γνώμης για την έκδοση της κοινής υπουρ¬ 
γικής απόφασης, με την οποία γίνεται η χωροθέτηση των 
κατασκηνώσεων των φορέων κοινωνικού χαρακτήρα (άρ¬ 
θρο 2 παρ. 9 Ν. 2160/93). 

γ. Ο χαρακτηρισμός περιόδων συνωστισμού (άρθρο 5 
εδάφιο τελευταίο Β.Δ. της 1.11/7.11.1983). 

δ. Οι εγκρίσεις, βεβαιώσεις και λοιπές ατομικές διοικη¬ 
τικές πράξεις που προβλέπονται στην απόφαση 406912/ 
4660/1995 του Υπουργού Γεωργίας (ΦΕΚ 1041 Β'). 

ε. Η ειδική γνωμάτευση της περίπτωσης βΙΙ της παρ.18 
του άρθρου 6του Ν. 2601/1998, για επενδύσεις ή και προ¬ 
γράμματα χρηματοδοτικής μίσθωσης εξοπλισμού για 
ίδρυση ή επέκταση ξενοδοχειακών μονάδων, εφόσον το 
ύψος του προϋπολογισμού τους δεν υπερβαίνει το ποσό 
των επτακοσίων εκατομμυρίων (700.000.000) δρχ. και ει¬ 
δικά για τη Θράκη το ποσό του ενός δισεκατομμυρίου 
(1.000.000.000) δρχ. 

στ. Η έγκριση για την πλήρωση των προδιαγραφών που 
καθορίζονται με την κοινή υπουργική απόφαση της παρ. 
21 του άρθρου 6 του Ν. 2601/98 για τις αναφερόμενες 
στην ίδια αυτή παράγραφο μονάδες, εφόσοντο ύψος του 
προϋπολογισμού των επενδύσεων ή και του προγράμμα¬ 
τος χρηματοδοτικής μίσθωσης εξοπλισμού δεν υπερβαί- 
νειτο ποσό των επτακοσίων εκατομμυρίων (700.000.000) 
δρχ. και ειδικά για τη Θράκη το ποσό του ενός δισεκατομ¬ 
μυρίου (1.000.000.000) δρχ. 

ζ. Η διατύπωση θέσεων - απόψεων για την έγκριση πε¬ 
ριβαλλοντικών όρων για τουριστικές δραστηριότητες 
(άρθρο 2 παρ. 3 ΚΥΑ 24635/1995, ΦΕΚ755 Β'). 

η. Η παροχή γνώμης για την κατάρτιση του Γενικού Πο- 
λεοδομικού Σχεδίου, όταν η διαδικασία κινείται από Δήμο 
ή Κοινότητα (άρθρο3παρ. 2 Ν. 1337/1983, ΦΕΚ33Α'). 

θ. Η έκδοση της απόφασης υπαγωγής ξενοδοχειακών 
μονάδων και γενικάτουριστικών εγκαταστάσεων στις δια¬ 
τάξεις του Ν. 1652/1986 για τη χρονομεριστική μίσθωση 
και η ανάκληση της απόφασης αυτής (άρθρα 1 παρ. 1 και 
6 παρ. 1 Ν. 1652/1986, ΦΕΚ167Α'). 

ι. Ο έλεγχος και η παρακολούθηση της εκτέλεσης των 
συμβάσεων χρονομεριστικής μίσθωσης (άρθρο 4 παρ. 1 
Ν. 1652/86 και άρθρο 10 παρ.2 της απόφασης Α 9953/ 
ΔΙΟΝΟΣΕ/1789/1987, ΦΕΚ719 Β', του Υπουργού Εθνικής 
Οικονομίας) καθώς και η θεώρηση των βιβλίων καταχώ- 
ρησης των συμβάσεων αυτών (άρθρο 3 παρ. 4 της προα- 
ναφερόμενης υπουργικής απόφασης). 

ια. Ο έλεγχος και η θεώρηση των συμβολαίων που συ- 
νάπτονται μεταξύ Ξενοδοχειακών Επιχειρήσεων και Του¬ 
ριστικών Γραφείων Εσωτερικού και Εξωτερικού και ο 
έλεγχος της ημερήσιας κίνησης και χρέωσης πελατών 
των επιχειρήσεων αυτών (άρθρο 16 της απόφασης 
503007/1976 του Γενικού Γραμματέα του ΕΟΤ που κυρώ¬ 
θηκε με το άρθρο 8 του Ν. 1652/86). 

7. Οι αρμοδιότητες αυτές θα ασκούνται παράλληλα και 
από τον Πρόεδρο του ΕΟΤ. 

8. Με τη δημοσίευση της παρούσας παύει να ισχύει κά¬ 
θε προηγούμενη απόφαση περί μεταβίβασης των ανωτέ¬ 
ρω αρμοδιοτήτων σε Προϊστάμενο Δ/νσηςτης Κεντρικής 
Υπηρεσίας ΕΟΤ. 

9. Παραμένουν σε ισχύ οι μέχρι σήμερα εκδοθείσες 
αποφάσεις μεταβίβασης αρμοδιοτήτων στους Προϊστά¬ 
μενο του Γ ραφείου Τουρισμού Κυκλάδων. 

Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 14 Σεπτεμβρίου 2001 

Ο ΠΡΟΕΔΡΟΣ 

ΕΥΓΕΝΙΟΣ ΓΙΑΝ ΝΑΚΟΠΟΥΛΟΣ 


Αριθ. 24315 (5) 

Τροποποίηση της 31143/18.6.2001 απόφασης 
του Γενικού Γραμματέα Αθλητισμού. 

Ο ΓΕΝΙΚΟΣ ΓΡΑΜΜΑΤΕΑΣ ΑΘΛΗΤΙΣΜΟΥ 

Έχοντας υπόψη: 

1. Τις διατάξεις: 

Α) Του Α.Ν. 397/68 «Περί επανασυστάσεως της Γενικής 
Γραμματείας Αθλητισμού και των αρμοδιοτήτων αυτής». 

Β) Του Ν. 1558/17.7.85 «Κυβέρνηση και Κυβερνητικά 
Όργανα» όπως τροποποιήθηκε και ισχύει. 

2. Τις διατάξεις της παραγράφου 13 του άρθρου 135 
του Ν. 2725/99 (ΦΕΚ/121/Α/17.6.99). 

3. Την υπ’ αριθμ. ΥΠΠΟ/ΔΙΟΙΚ/Α1/20261 απόφαση του 
Πρωθυπουργού και του Υπουργού Πολιτισμού «Ανάθεση 
αρμοδιοτήτων στον Υφυπουργό Πολιτισμού» (ΦΕΚ 
571/Β/21.4.2000). 

4. Την υπ’ αριθμ. 32741/3.12.96 απόφαση του Υφυ¬ 
πουργού Πολιτισμού «Μεταβίβαση αρμοδιοτήτων Υφυ¬ 
πουργού και δικαιώματος υπογραφής «Με εντολή Υφυ¬ 
πουργού, στο Γενικό Γραμματέα Αθλητισμού καθώς και 
στους λοιπούς υπηρεσιακούς παράγοντες». (ΦΕΚ 1120/ 
Β/16.12.96). 

5. Την υπ’ αριθμ. 41556/23.10.92 απόφαση της Υπουρ¬ 
γού Πολιτισμού «Κανονισμός Προπονητών Καλαθοσφαί¬ 
ρισης» (ΦΕΚ 658/Β/9.11.1992) όπως τροποποιήθηκε και 
ισχύει. 

6. Την υπ’ αριθμ. 31143/18.6.01 απόφαση του Γενικού 
Γ ραμματέα Αθλητισμού. 

7. Το υπ’ αριθμ. 5297/21.11.2000 έγγραφο της Ελληνι¬ 
κής Ομοσπονδίας Καλαθοσφαίρισης (Ε.Ο.Κ.). 

8. Ότι από τις ρυθμίσεις της απόφασης αυτής δεν προ- 
καλείται δαπάνη σε βάρος του Κρατικού Προϋπολογι¬ 
σμού, αποφασίζουμε: 

Τροποποιούμε την υπ’ αριθμ. 31143/18.6.2001 απόφα¬ 
σή μας και συγκροτούμε την επιτροπή της παραγράφου 
1 του άρθρου ΙΟτης υπ’ αριθμ. 41550/23.10.92 Υπουργι¬ 
κής Απόφασης «Κανονισμός Προπονητών Καλαθοσφαί¬ 
ρισης» ως εξής: 

1. Τσαγκρώνης Παναγιώτης, μέλος Δ.Σ. της Ε.Ο.Κ., ως 
Πρόεδρο. 

2. Αλεξίου Κωνσταντίνος, μέλος Δ.Σ. του Συνδέσμου 
Ελλήνων Προπονητών Καλαθοσφαίρισης (Σ.Ε.Π.Κ.), ως 
μέλος 

Μπολάτογλου Θεόδωρος, μέλος Δ.Σ. του Σ.Ε.Π.Κ., ως 
αναπληρωματικό μέλος. 

3. Τσολακίδης Πρόδρομος, υπάλληλος της Γ.Γ.Α., ως 
μέλος. 

Η θητεία της αναφερόμενης επιτροπής είναι διετής. 

Η απόφαση αυτή να δημοσιευθεί στην Εφημερίδα της 
Κυβέρνησης. 

Αθήνα, 13 Σεπτεμβρίου 2001 

Ο Γ ενικός Γ ραμματέας Αθλητισμού 
ΝΙΚΟΛΑΟΣ ΕΞΑΡΧΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙ.ΕΧ 22321 1 ΥΡΕΤ ΘΡ * ΡΑΧ 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ηΐΐρ: νννννν.θΐ. 0 Γ 
θ-ΓΠ3ί I: \Λ/θΙΐ)Γη35ΪΘΓ @ Θ1.0Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 
ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 

5225 761 - 5230 841 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 

(031)423 956 

Πληροφορίες δημοσιευμάτων λοιπών Φ.Ε.Κ. 

5225 713 - 5249 547 

ΠΕΙΡΑΙΑΣ - Γούναρη και Εθν. Αντίστασης 




Τ.Κ. 185 31 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 638 109 -110 

Φωτοαντίγραφα παλαιών Φ.Ε.Κ. 

5248 141 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Βιβλιοθήκη παλαιών Φ.Ε.Κ. 

5248 188 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Οδηγίες για δημοσιεύματα Α.Ε. - Ε.Π.Ε. 

5248 785 

ΛΑΡΙΣΑ - Διοικητήριο Τ.Κ. 411 10 

(041) 597449 

Εγγραφή Συνδρομητών Φ.Ε.Κ. και 


ΚΕΡΚΥΡΑ -Σαμαρά 13 Τ.Κ. 491 00 

(0661) 89 127/89 120 

αποστολή Φ.Ε.Κ. 

5248 320 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 

(081) 396 223 



ΛΕΣΒΟΣ - Πλ. Κωνσταντινουπόλεως 




Τ.Κ. 811 00 Μυτιλήνη 

(0251) 46 888/47 533 



ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣΤΗΣ ΚΥΒΕΡΝΗΣΕΩΣ 


Σε έντυπη μορφή 

• Για τα ΦΕΚ από 1 μέχρι 24 σελίδες 300 δρχ. (0,88 θιιγο) 

• Για τα ΦΕΚ από 24 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. 
ανά δσέλιδο ή μέρος αυτού. 

Σε μορφή Οϋ: 


Τεύχος 

ΔΡΧ. 

ευπο 

Α' 

60.000 

176,08 

Β' 

70.000 

205,43 

Δ' 

50.000 

146,74 

Α.Ε. - Ε.Π.Ε. (μηνιαίο) 

20.000 

58,69 

Α', Β', Δ' (τριμηνιαίο) 

30.000 

88,04 


Η τιμή των ΟΩδ παρελθόντων ετών προσαυξάνεται κατά 2.000 δρχ. (5,87 βυΐΌ) ανά έτος παλαιότητας. 
Η τιμή διάθεσης φωτοαντιγράφων ΦΕΚ 50 δρχ. (0,15 ουτο) ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το ΙπίθπίΘΐ 

Τεύχος 

Κ.Α.Ε. Προϋπολογισμού Κ.Α.Ε. εσόδου 

Κ.Α.Ε. Προϋπολογισμού Κ.Α.Ε. εσόδου 


2531 υπέρ ΤΑΠΕΤ 3512 

2531 υπέρ ΤΑΠΕΤ 3512 



δρχ- 

ΘΙΙΓΟ 

δρχ- 

ΘΙΙΓΟ 

δρχ- 

ΘΙΙΓΟ 

δρχ- 

ΘΙΙΓΟ 

Α' (Νόμοι, Π.Δ., Συμβάσεις κ.τ.λ.) 

70.000 

205,43 

3.500 

10,27 

60.000 

176,08 

3.000 

8,80 

Β' (Υπουργικές αποφάσεις κ.τ.λ.) 

100.000 

293,47 

5.000 

14,67 

70.000 

205,43 

3.500 

10,27 

Γ' (Διορισμοί, απολύσεις κ.λπ. Δημ. Υπαλλήλων) 

20.000 

58,69 

1.000 

2,93 

ΔΩΡΕΑΝ 

- 

- 

Δ' (Απαλλοτριώσεις, πολεοδομία κ.τ.λ.) 

100.000 

293,47 

5.000 

14,67 

50.000 

146,74 

2.500 

7,34 

Αναπτυξιακών Πράξεων (Τ.Α.Π.Σ.) 

50.000 

146,74 

2.500 

7,34 

30.000 

88,04 

1.500 

4,40 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

20.000 

58,69 

1.000 

2,93 

ΔΩΡΕΑΝ 

- 

- 

Παράρτημα (Προκηρύξεις θέσεωνΔΕΠ κ.τ.λ.) 

10.000 

29,35 

500 

1,47 

ΔΩΡΕΑΝ 

- 

- 

Δελτίο Βιομηχανικής Ιδιοκτησίας (Δ.Ε.Β.Ι.) 

20.000 

58,69 

1.000 

2,93 

10.000 

29,35 

500 

1,47 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

- 

ΔΩΡΕΑΝ 

- 

- 

Προκηρύξεων Α.Σ.Ε. Π. 

30.000 

88,04 

1.500 

4,40 

10.000 

29,35 

500 

1,47 

Ανωνύμων Εταιρειών & Ε.Π.Ε. 

700.000 

2.054,29 

35.000 

102,71 

200.000 

586,94 

10.000 

29,35 

Διακηρύξεων Δημοσίων Συμβάσεων (Δ.Δ.Σ.) 

70.000 

205,43 

3.500 

10,27 

30.000 

88,04 

1.500 

4,40 


Το κόστος για την ηλεκτρονική μορφή πρόσβασης σε προηγούμενα έτη προσαυξάνεται κατά 2.000 δρχ. (5,87 θυτο) ανά έτος παλαιότητας. 


1 Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη 
φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίθΓΠθΙ, με την καταβολή των 
αντίστοιχων ποσών συνδρομής και ΤΑΠΕΤ. 

I Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

II Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

11 Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

17 Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


























